KOMMISSIONEN FOR DE EUROPÆISKE FÆLLESSKABER 
Bruxelles, den 04.10.1996 
KOM(96) 459 endelig udg. 
95/0110 (SYN) 
Revideret forslag til 
RÀQETS FORQRDNINQ (EQ) 
OM UDVIKLINGSSAMARBEJDE MED SYDAFRIKA 
(forelagt af Kommissionen i henhold til EF-traktatens 
artikel 189 C, litra d) 

BEGRUNDELSE 
(vedrørende de ændringsforslag, som er vedtaget af Europa-Parlamentet [ved anden 
behandling under samarbejdsproceduren] og accepteret eller afvist af Kommissionen) 
Vedr.: Revideret forslag til Rådets forordning (EF) om udviklingssamarbejde med 
Sydafrika. 
Interinstitutionel reference: 95/0110 (SYN) 
Samarbejdsproceduren, anden behandling, artikel 189 C, litra d). 
Baggrund: 
Den 10. maj 1995 forelagde Kommissionen Rådet og Europa-Parlamentet et 
forslag til rådsforordning1 med henblik på at fastsætte et retsgrundlag for 
budgetpost B7-3200, det europæiske genopbygnings- og udviklingsprogram for 
Sydafrika. 
Forslaget til rådsforordning om udviklingssamarbejde med Sydafrika baseret på 
artikel 130 W i traktaten er omfattet af samarbejdsproceduren (art. 189 C i 
traktaten). 
I overensstemmelse med samarbejdsproceduren afgav Europa-Parlamentet sin 
udtalelse under første behandling den 10. oktober 19952 og fremsatte i alt 6 
ændringsforslag. En del af Europa-Parlamentets ændringsforslag er i løbet af 
fjerde kvartal 1995 optaget i forslaget til forordning som led i drøftelserne mellem 
Kommissionen og Rådet. 
Rådet fastlagde den 18. marts 1996 en fælles holdning3, og Kommissionen 
accepterede de nye bestemmelser, som Rådet havde forhandlet sig frem til, fordi 
de bidrog til en forbedret fastlæggelse af den retlige ramme for det europæiske 
genopbygnings- og udviklingsprogram for Sydafrika; den kunne dog ikke 
acceptere bestemmelserne om komitologi, forordningens gyldighedsperiode og 
finansieringen af det europæiske genopbygnings- og udviklingsprogram4. 
Europa-Parlamentet afgav udtalelse under anden behandling den 18. juli 19965 og 
vedtog 4 ændringsforslag. Disse ændringsforslag vedrører regeringens og 
borgersamfundets rolle under "policy "-dialogen og medlemsstaternes engagement 
i programmeringen, delegationschefens beføjelser i finansielle anliggender, 
komitologi samt henvisninger til en tidsgrænse og et finansielt rammebeløb. 
Kommissionen fremsætter et revideret forslag i henhold til artikel 189 C, litra d), 
i traktaten med de ændringsforslag, som den anser for acceptable. 
KOM(95) 174 endelig udg, EFT C 235 af 9.9.1995, s. 5. 
EFT C 287 af 30.10.1995, s. 29. 
Dok. 12784/1/95 af 18. marts 1996. 
SEK(96) 627 endelig udg. af 11.4.1996. 
EP 166.186. 
Bemærkninger vedrørende de ændringsforslag, som er vedtaget 
af Europa-Parlamentet og accepteret eller afvist af Kommissionen 
Kommissionen kan ikke acceptere størstedelen af ændringsforslag 1 og hele 
ændringsforslag 2, medens den anser en del af ændringsforslag 3 og hele ændringsforslag 
4 for acceptable. 
Ændringsforslag 1 
Kommissionen tilslutter sig den fornyede henvisning til den politiske dialog med den 
sydafrikanske regering, der efter Kommissionens opfattelse er den eneste mulige partner 
i en meningsfyldt "policy"-dialog. Kommissionen accepterer derfor denne del af 
ændringsforslaget således som det er affattet i teksten til den fælles holdning. 
Hvad angår den rolle, som det nationale udviklingsagentur (en planlagt, men endnu ikke 
oprettet paraplyorganisation for de sydafrikanske NGO'er) skal spille i dialogen om 
samarbejdspolitikken, finder Kommissionen derimod, at dette organ, som endnu ikke er 
oprettet, ikke bør optræde som Kommissionens partner i "policy"-anliggender, men - når 
det er oprettet - som en nyttig paraplyorganisation for NGO'erne, når det drejer sig om 
at kanalisere midler over i NGO-projekter, der stemmer overens med den 
sektorprioritering, som den sydafrikanske regering og Kommissionen når til enighed om. 
Kommissionen anser derfor ikke denne del af ændringsforslaget for acceptabel. 
Europa-Parlamentet lader også den henvisning til koordinationsforanstaltninger mellem 
Kommissionen og Rådet vedrørende Sydafrikaudvalgets rolle og programmeringen, som 
blev optaget i den fælles holdning og ikke var medtaget i Kommissionens oprindelige 
forslag, udgå. På dette område tilsluttede Kommissionen sig den fælles holdning om 
koordinationen/programmeringen af hensyn til paralleliteten med Lomé-konventionens 
procedurer, og den anser derfor ikke denne del af ændringsforslaget for acceptabel. 
Ændringsforslag 2 
Kommissionen går ikke ind for en særlig reference til et beløb, inden for hvilket 
delegationschefen kan give tilladelse til afholdelse af udgifter og til aktioner, da det er 
en del af Kommissionens beføjelse til at gennemføre budgetpost B7-3200, og sådanne 
anliggender ikke bør indgå i en forordning. 
Ændringsforslag 3 
Kommissionen er enig med Europa-Parlamentet i, at et udvalg af type Il-a (som 
oprindelig foreslået af Kommissionen) er mere velegnet i forbindelse med det europæiske 
genopbygnings- og udviklingsprogram, og at den fælles holdning, som Rådet har fastlagt 
(udvalg af t) ^e Ill-a), bør ændres i overensstemmelse hermed. 
På den anden side stemmer deltagelsen af et medlem af Europa-Parlamentets Udvalg om 
Udvikling og Samarbejde ikke overens med Rådets afgørelse fra 1987 om 
udvalgsprocedurerne. Det foreslåede udvalg indgår i de procedurer, som regulerer 
Kommissionens gennemførelse af budgettet. Kommissionen anser derfor ikke denne del 
af ændringsforslaget for acceptabel. 
Ændringsforslag 4 
Kommissionen tilslutter sig Europa-Parlamentets ændringsforslag, der går ud på, at der 
ikke skal henvises til en udløbsdato og et finansielt rammebeløb, da dette er et 
anliggende, der henhører under budgetmyndigheden. 
REVIDERET FORSLAG TIL RÅDETS FORORDNING (EF) OM 
UDVIKLINGSSAMARBEJDE MED SYDAFRIKA 
Artikel 8 bør affattes således: 
"1. 
repræsentant som formand Kommissionen bistås af et udvalg, i det følgende benævnt "Sydafrikaudvalget", 
der består af repræsentanter for medlemsstaterne, og som har Kommissionens 
2. Kommissionens repræsentant forelægger udvalget et udkast til de foranstaltninger, 
der skal træffes. Udvalget afgiver en udtalelse om dette udkast inden for en frist, 
som formanden kan fastsætte under hensyn til, hvor meget det pågældende 
spørgsmål haster. Det udtaler sig med det flertal, der er fastsat i traktatens artikel 
148, stk. 2, for vedtagelse af de afgørelser, som Rådet skal træffe på forslag af 
Kommissionen. Under afstemninger i udvalget tillægges de stemmer, der afgives 
af repræsentanterne for medlemsstaterne, den vægt, der er fastlagt i nævnte artikel. 
Formanden deltager ikke i afstemningen. 
Kommissionen vedtager foranstaltninger, der straks finder anvendelse. Hvis de 
ikke er i overensstemmelse med den af udvalget afgivne udtalelse, underrettes 
Rådet dog straks af Kommissionen om disse foranstaltninger. I så fald kan 
Kommissionen udsætte gennemførelsen af de foranstaltninger, den har truffet, i 
et tidsrum på højst en måned regnet fra datoen for denne underretning. 
Rådet kan med kvalificeret flertal træffe en anden afgørelse inden for det tidsrum, 
der er nævnt i ovenstående afsnit." 
Artikel 10 bør affattes således. 
"Denne forordning træder i kraft på tredjedagen efter offentliggørelsen i De 
Europæiske Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat." 
Vedtagelsen af artikel 10 i den ovennævnte udformning indebærer, at følgende sætning, 
der er indsat som sidste betragtning i præamblem i den af Rådet fastlagte fælles 
holdning, udgår: 
"der anføres i denne forordning et finansielt referencegrundlag som omhandlet i punkt 2 
i Europa-Parlamentets, Rådets og Kommissionens erklæring af 6. marts 1995 for hele 
programmets varighed, uden at dette berører budgetmyndighedens beføjelser i henhold 
til traktaten; . 

ISSN 0254-1459 
KOM(96) 459 endelig udg. 
DOKUMENTER 
DA 11 
Katalognummer : CB-CO-96-468-DA-C 
ISBN 92-78-08944-3 
Kontoret for De Europæiske Psllesskabers Officielle Publikationer 
L-2985 Luxembourg 
G